lflage/wiki-talks huggingface dataset:
Discussió:Esclavisme a Catalunya

message: Article interessant per ampliar l'article. Caldria enllaçar-lo bé amb les pàgines Comerç atlàntic d'esclaus i Esclavitud#Comerç negrer. Joan Gené (disc.) 02:52, 14 juny 2020 (CEST)
thread_title:  Bibliografia 

message: En els darrers anys del tràfic legal d'esclaus de 1816 a 1819 el 76,41% dels esclaus enviats a Cuba provenien d'embarcacions catalanes.
Aquesta informació, que apareix que apareix a l'article (i a molts diaris espanyols), és incorrecta, només cal consultar l’estudi de Fradera a la bibliografia (dades brutes pag 132-134).
De fet:
1816: 5.832 CAT, 17.533 total (més o menys el 33%)
1817: 7.334 CAT, 24.003 total (30%)
1818: 5.535 CAT, 19.902 total (27%)
1819: 4.754 CAT, 14.665 total (32%)
L'error prové del que Fradera escriu al final de la pàgina 124:
EIs darrers quatre anys de trafic legal, del 1816 al 1819, acumulen prop del 60 % de les embarcacions negreres catalanes que entraren a  Cuba legalment i  el 76,41 % deIs esclaus transportats.
On però aquestes dades fan referència a la totalitat d’esclaus transportats en vaixells catalans del 1789 al 1820 (de nou, només cal consultar les dades brutes a la pàgina 134), i no als esclaus que van arribar al període 1816-1819.
thread_title:  Dates vaixells esclavistes 1816-1819
Discussió:Hort del Cura

message: En el text de l'article se cita l'antic propietari com a José Castany Sánchez i el seu pare Andrés Castany Peral però en altre llocs del mateix article consta com José Castaño Sánchez o el capellà Castaño. Caldria esbrinar quin era el nom real.
Així mateix a Wikidata consta com a nom principal Jardí del Rector que sembla inventat ja que no consta que el capellà fos rector.
També cal aclarir si Hort del Cura és el nom valencià. --Avignasi (disc.) 03:36, 18 gen 2022 (CET)
thread_title:  Aclarir noms en valencià
Discussió:Crist Velat

message: El títol de l'entrada és «Crist Vetllat», però al cos de l'article parla del «Crist Velat». Entenc que hauria de ser «velat» (reanomeno) però si algú no ho veu clar que ho esmenti aquí. --Pau Colominas (t'ajudo?) 09:59, 15 juny 2020 (CEST)
thread_title:  Nom de l'obra en català
Discussió:Maria Josep Estanyol i Fuentes

message: Aquest article fou proposat per esborrar i la proposta es va anul·lar--Medol (disc.) 18:36, 18 ago 2020 (CEST)

message: En sis títols de la bibliografia surt "Amazon" com si fos l'editorial. Caldria esbrinar les editorials veritables, no el venedor del llibre.
--Castell (disc.) 02:49, 16 juny 2020 (CEST)
thread_title:  Bibliografia
Discussió:Agustí Claramunt Martínez

message: Les categories que qualifiquen Agustí Claramunt com a pintor són incorrectes. Era un escultor.
Per això he procedit a canviar-les.
--Castell (disc.) 01:50, 17 juny 2020 (CEST)
thread_title:  Categorització a canviar
Discussió:Sant Fruitós de Boldís Sobirà

message: El mapa de l'ICGC anomena "Sant Miquel" aquesta església. Com que totes les altres fonts que he trobat coincideixen en Sant Fruitós suposo que és un error de l'ICGC, però ho deixo anotat per si de cas fos alguna altra cosa, com per exemple que hi hagin dues esglésies a Boldís Sobirà i ens estiguem confonent.--Pere prlpz (disc.) 21:01, 17 juny 2020 (CEST)
thread_title:  Sant Miquel?
Discussió:Elisabet Llargués i Masachs

message: * https://www.rfev.es/default/actualidad/ficha/text/1650
* https://www.totcerdanyola.cat/esports/la-regatista-cerdanyolenca-eli-llargues-tercera-a-l-europe-world-championship_2069305102.html
* https://www.mundodeportivo.com/20101126/eli-llargues-reina-a-europe_54077086651.html
* https://www.revistabarcosavela.es/open-week-mundial-europe-blanes-eli-llargues/
* https://beteve.cat/esports/eli-llargues-campiona-mundial-de-vela-es-molt-important-entrenar-la-ment/
--Docosong (disc.) 21:38, 17 juny 2020 (CEST)
thread_title:  FF
Discussió:Sant Bartomeu de Baiasca

message: L'altura sobre el nivell del mar de 1220 metres no em quadra amb el mapa de l'ICGC que en dona uns 1280. No sé si és una confusió amb Sant Serni o es que se m'escapa alguna cosa.--Pere prlpz (disc.) 22:10, 17 juny 2020 (CEST)
thread_title:  Altura sobre el nivell del mar
Discussió:Xavier Piñol i Garcia

message: La seva incansable inquietud emprenedora fa que actualment Xavi Piñol sigui un reconegut i destacat músic polifacètic capaç de combinar, amb rigor, l’activitat d’intèrpret de tible amb la tasca docent i creativa. 
L'any 2002 comença la seva tasca compositiva i l’any 2009 s’apropa a l’àmbit de la gestió i producció d’espectacles. Des d’aleshores, Xavi Piñol s’ha desenvolupat en aquest món tot dissenyant, produint i promocionant un ample nombre de propostes i activitats culturals relacionades amb la cobla i a la sardana, totes caracteritzades per la creativitat, la qualitat artística i l’adaptació de la tradició a la modernitat que ofereix el s. XXI. 
A partir del curs 17-18, i després d'una llarga etapa a l'escola Acadèmia Igualada com a professor d'Educació Musical (primària) i d'Emprenedoria - FOL (cicles formatius grau mig i superior), Xavi Piñol imparteix docència a l'Escola Pia de Mataró. 
A nivell interpretatiu, ha estat component de la Cobla Marinada durant gairebé 20 temporades. Actualment, tot i no estar vinculat a cap formació estable, segueix amb la seva activitat interpretativa fent substitucions i participant de projectes artístics de gran qualitat.
A part de la seva activitat docent, Xavier Piñol és compositor d'una vintena de sardanes i també desenvolupa un important activitat com a conferenciant. Les seves propostes de xerrada (Introit. Manual d'urgència per entendre la cobla i la música de la sardana.) han estat programades arreu de Catalunya per un bon nombre d'entitats culturals i aules universitàries.  
81.43.193.197 (discussió) 14:18, 19 juny 2020 (CEST)
replies: text: text sense referències. De tota manera, la pàgina no està protegida actualment.--Carles (enraonem) 07:51, 9 oct 2020 (CEST)
thread_title:  Sol·licitud de modificació protegida 19-06-2020 

message: Viquipèdia:Esborrar_pàgines/Historial/2022/11#Xavier Piñol i Garcia --KajenCAT (disc.) 15:25, 27 nov 2022 (CET)
thread_title:  Proposta d'esborrament rebutjada
Discussió:Eixample Diputació

message: Com que no estava enllaçat amb l'article de la Wikipedia en castellà, pensava que no existia l'article sobre el barri en català. Acabe de veure que sí gràcies a la pàgina de categoria, de manera que demane la fusió dels articles. Disculpeu les molèsties. Kairandal (disc.) 19:50, 20 juny 2020 (CEST)
thread_title:  Article repetit 

message: Sembla que seria millor escriure el nom del barri i, per tant, el títol de la pàgina "Eixample-Diputació", amb guionet, com ja es fa a la pàgina que presenta els barris d'Alacant Bernat de Sarrià (disc.) 20:24, 23 nov 2021 (CET)
thread_title:  Títol
Discussió:Tómbola (Alacant)

message: Davant l'evident guerra d'edicions, he decidit blocar l'article tot esperant que s'arribe a algun tipus de consens en el redactat. TaronjaSatsuma (disc.) 14:01, 3 maig 2023 (CEST)
replies: text: El que sorprèn és que es diga que la informació és falsa i que no diu això, recordem el que hi havia escrti:

text: El barri va ser promogut per l'Obra Sindical del Hogar a finals dels anys 50.

text: Mentre la font diu literalment i copie en castellà. "Después de la guerra civil surgirían Montoto, promovido en 1944 por la Obra Sindical del Hogar, y a finales de los años 50 Divina Pastora y Tómbola".

text: El redactat dona a entendre que és l'Obra Sindical del Hogar qui promociona tots aquests barris però és que fins i tot sent recargolat en la interpretació ningú pot posar en dubte que es va crear als anys 50. Quin és el motiu de l'esborrat total més que provocar la guerra d'edicions? Termes33 (disc.) 08:56, 4 maig 2023 (CEST)
thread_title:  Protecció de l'article
Categoria Discussió:Llengües amazigues occidentals

message: Aquesta categoria té sentit dins de l'arbre de classificació de les llengües amazigues. --CarlesVA (parlem-ne) 08:27, 21 juny 2020 (CEST)
replies: text: Per conservar-la, hauria de tenir almanco cinc articles d'acord a la normativa. Pau Cabot · Discussió 09:43, 11 jul 2020 (CEST)
thread_title: Conservar-la
Discussió:Plaça del Vint-i-cinc de Maig

message: Hauria de ser "25 de Maig" o fins i tot "Vint-i-cinc de Maig"
replies: text: Totalment. Segons els Criteris per a la fixació de la toponímia valenciana de l'AVL, "Les xifres incloses en la part específica del topònim s’escriuen amb lletres". A més a més, convé mantindre la preposició medial de i l'article. L'article hauria d'anomenar-se "Plaça del Vint-i-cinc de Maig. Gonzalogramàtica (disc.) 09:58, 28 maig 2023 (CEST)
thread_title:  Títol
Discussió:Plaça de la Porta de la Mar (Alacant)

message: Segons l'Atles Lingüístic del Domini Català, la paraula mar és femenina a Alacant. Llavors hauria de ser "Porta de la Mar". Tinc una referència històrica: "ni del portal de la Mar", 18 d'octubre de 1564, Llibre del mostassaf d'Alacant. Gonzalogramàtica (disc.) 22:49, 31 maig 2023 (CEST)
thread_title:  Proposta de reanomenament
Discussió:Avinguda d'Aguilera

message: Crec que seria millor que el nom fos "Avinguda d'Aguilera", amb preposició Bernat de Sarrià (disc.) 21:49, 6 feb 2022 (CET)
replies: text: Hi estic d'acord, crec que la falta de preposició és perquè aquest article va ser traduït de la wiki castellana, que no en porta. Enrospv (disc.) 12:59, 7 feb 2022 (CET)
thread_title:  Nom
Discussió:Sitja (grup)

message: Després del gener 2014 l'article ha desenvolupat, amb més referències i una mica més de guardons. I ara també he fet un grapat de millores de l'estil. Crec que l'article ara és admissible, per a les referències, i la longevitat del grup. Viquisalutacions!--Paracel63 (disc.) 21:08, 21 juny 2020 (CEST)
replies: text: Li llev l'avís de manca d'admissibilitat, ja que algunes referències bastarien pern verificar-la. Però fent-hi una nova ullada, veig un gairebé segur conflicte d'interessos que es reflecteix en una redacció no neutral, addició d'informació sense referenciar i ús de fonts no fiables. Pau Cabot · Discussió 21:35, 21 juny 2020 (CEST)
replies: text: :Gràcies. Sí, l'estil de l'article podria ser molt millor. Tornaré a l'article amb l'intent de solucionar-ho. :-)--Paracel63 (disc.) 00:39, 22 juny 2020 (CEST)
thread_title: Admissibilitat?
Discussió:Braunschweig

message: L'article diu que la forma catalanitzada és Brunsvic, i l'Esadir i l'Enciclopèdia hi coincideixen. Ara bé, l'Esadir diu que la pronúncia en antena és Brúnsvic, cosa que també em sembla a mi la pronunciació natural. Aleshores, no és contradictori escriure la forma catalanitzada Brunsvic i no Brúnsvic?
Consti que no estic proposant saltar-nos les fonts fiables. És només que de moment no em quadra i pregunto. Si mai arribéssim a la conclusió que el que diuen les fonts fiables no pot ser ja miraríem aleshores què hi podem fer-hi.--Pere prlpz (disc.) 17:41, 22 juny 2020 (CEST)
replies: text: El nom original alemany és, efectivament, una paraula plana. Estic d'acord que la pronunciació més natural sembla «Brúnsvic». Ara bé, és factible que el topònim arribés al català no directament de l'alemany, sinó a través del francès, que com ja deus saber converteix totes les paraules en agudes, i això podria explicar el fet que s'hagués incorporat al vocabulari català com a paraula aguda.—Leptictidium (digui) 18:10, 22 juny 2020 (CEST)
replies: text: :Dit això, si l'exònim en català encara es considera actual, caldria reanomenar l'article.—Leptictidium (digui) 11:23, 23 juny 2020 (CEST)
thread_title:  Brunsvic / Brúnsvic
Discussió:Flota de pi groga

message: Hello.  Sorry to write in English.  The picture :File:Hypholoma fasciculare 4 edit1.jpg does not show a Hypholoma, but rather a Pholiota. Strobilomyces (disc.) 18:50, 24 juny 2020 (CEST)
replies: text: Gràcies.--Medol (disc.) 21:16, 24 juny 2020 (CEST)
thread_title: Identification
Discussió:Bernat Rigo Rubí «es Cabo Loco»

message: trobo aquest títol incorrecte, no haurien de formar part d'ell el nom i el malnom del personatge tenint en compte que no s'utilitzaven junts. Caldria triar, el nom real o el malnom.--Kette~cawiki (disc.) 08:40, 25 juny 2020 (CEST)
replies: text: Per mi d'acord, apostaria pel nom real.—Leptictidium (digui) 08:50, 25 juny 2020 (CEST)
replies: text: :Per començar una discussió és bo exposar-ne els arguments, basats en les directrius de Viquipèdia. El esper amb interès i els agrairé.Rotget (disc.) 01:41, 26 juny 2020 (CEST)
replies: text: :: cap problema però cal tenir en compte que amb aplicar el seny normalment n'hi ha prou. Intenta trobar cap article nomenat de forma semblant a aquest, o porten el nom real o porten el malnom, només anirien tots dos junts quan la persona usualment és anomenada així i a la majoria d'aquest casos s'opta pel malnom. Fins aquí aquesta part tant interessant de consensuar temes, ara li toca el torn a la normativa: VP:AP#Recomanacions_per_a_anomenar_una_nova_pàgina, a l'apartat 5 «Noms de persona», tenint en compte que els textos/normes es poden interpretar de formes ben dispars m'he estimat més consultar, si ho tingués molt clar aquest article ja estaria reanomenat. Ara jo espero la teva opinió. Gràcies.--Kette~cawiki (disc.) 08:33, 26 juny 2020 (CEST)
replies: text: ::: Estic d'acord amb tu: l'apartat 5 no diu res massa concret respecte a l'ús dels malnoms en la nominació de les pàgines de la Viquipèdia. I a mi, el sentit comú m'assenyala que l'ús dels cognoms i el malnom en certs casos pot ser convenient. En tot cas, sols comptabilitz una quarantena d'articles amb l'ús de nom, cognoms i malnom. La majoria d'ells, per no dir tots, de personatges mallorquins. Cal dir, que aquesta pràctica és la seguida per la "Gran Enciclopèdia de Mallorca" (Vol. 14, p. 310, article Rigó Rubí, Bernat "Es Cabo Loco", pel que fa a entrades de personatges populars, tant o més coneguts pel malnom que no pels cognoms. Un cop dit això, la meva opinió seria favorable a permetre l'ús del malnom després dels cognoms, en els casos de personatges com glosadors, músics populars o bandolers.Rotget (disc.) 23:15, 26 juny 2020 (CEST)
thread_title:  Títol de l'article
Discussió:Genera et species plantarum

message: Hola, companys. No hi veig relació entre els articles a fusionar. 
--Castell (disc.) 10:44, 25 juny 2020 (CEST)
replies: text: M'imagino que el que devia voler proposar en  és la fusió amb Mariano Lagasca. Si és així em sembla molt raonable tenint en compte el poc que diu l'article.--Pere prlpz (disc.) 00:50, 27 juny 2020 (CEST)
replies: text: :Sí, perdoneu, ja ho he canviat. Proposava la fusió amb l'autor del llibre.--Medol (disc.) 10:53, 27 juny 2020 (CEST)
thread_title:  Fusió a [[Martin Vahl]]
Discussió:Indianapolis

message: === Criteri de la viquipèdia: ===
El criteri general és utilitzar la forma tradicional en català dels topònims majors, si existeix; i, normalment, no traduir els topònims menors. En el cas de no existir un exotopònim tradicional en català, s'utilitza l'endotopònim original del lloc i no una forma adaptada per una tercera llengua.
=== Informació sobre l'exotopònim «Indianàpolis»: ===
D’aquesta  manera,  l’existència  d’exotopònims  en  altres  llengües  romàniques  pot  autoritzar sovint l’admissió com a preferents de formes adaptades, especialment si han estat documentades en altres fonts lexicogràfiques.  Aquestes  formes corresponen majoritàriament a topònims europeus, tot i que se’n troben d’altres de pertanyents a la gran toponímia universal: 
Indianàpolis  (no  Indianapolis):  cast.  i  port.  Indianápolis,  occ.  Indianapòlis,  it.  Indianapoli.
Castell: Penso que no cal reanomenar l'article, cosa que va fer l'usuari Leptictidium en una edició però si afegir a la introducció que el topònim amb accent està acceptat.--Castell (disc.) 01:46, 26 juny 2020 (CEST)
thread_title:  Topònim Indianapolis/ Indianàpolis 

message: El criteri general és utilitzar la forma tradicional en català dels topònims majors, si existeix; i, normalment, no traduir els topònims menors. En el cas de no existir un exotopònim tradicional en català, s'utilitza l'endotopònim original del lloc i no una forma adaptada per una tercera llengua.
thread_title:  [[Viquipèdia:Traducció de noms|Criteri de la viquipèdia]]: 

message: D’aquesta  manera,  l’existència  d’exotopònims  en  altres  llengües  romàniques  pot  autoritzar sovint l’admissió com a preferents de formes adaptades, especialment si han estat documentades en altres fonts lexicogràfiques.  Aquestes  formes corresponen majoritàriament a topònims europeus, tot i que se’n troben d’altres de pertanyents a la gran toponímia universal: 
Indianàpolis  (no  Indianapolis):  cast.  i  port.  Indianápolis,  occ.  Indianapòlis,  it.  Indianapoli.
Castell: Penso que no cal reanomenar l'article, cosa que va fer l'usuari Leptictidium en una edició però si afegir a la introducció que el topònim amb accent està acceptat.--Castell (disc.) 01:46, 26 juny 2020 (CEST)
thread_title:  [http://comunicacio.grec.cat/ajuda/toponimia.pdf Informació sobre l'exotopònim «Indianàpolis»]:
Discussió:Dalas Review

message: Algú pot traduir això a l'espanyol i posar més informació perquè hi ha molta més informació sobre aquest youtuber gràcies per la seva atenció.

message: Cal vigilar Viquipèdia:Biografies de persones vives. Salut!--Docosong (disc.) 07:16, 12 jul 2020 (CEST)
thread_title:  Viquipèdia:Biografies de persones vives
Discussió:L'obligació de ser algú

message: Aquest tema per que digueu la vostra sobre la fusió d'aquest article amb La Brigada#L'Obligació de ser algú.--Kette~cawiki (disc.) 11:59, 26 juny 2020 (CEST)
replies: text: a favor de no fusionar la pàgina. Aquesta pàgina, L'òbligació de ser algú, inclou un seguit d'informació, essent la més significativa els crèdits del disc (el personal), que de fusionar-se amb la pàgina principal de La Brigada es perdrien o passarien a resultar confuses. I és una informació prou interessant, per a qui li interessa la música, perquè no es perdi. Per altra part, tinc intenció també de crear pàgines similars dels dos discs restants de La Brigada, Les paraules justes i Incerta glòria. Entre les tres pàgines, s'inclourà molta informació, que de presentar-se tota fusionada en una única pàgina, la poden fer massa feixuga. Aleshores, considero que la pàgina principal de La Brigada tan sols inclogui una informació bàsica de cada àlbum, i que a les pàgines individuals de cada disc es pugui profunditzar una mica més en el seu contingut; i aquí, posar-hi el llistat de cançons, els crèdits, i el que faci falta. Ben bé com a la wikipedia anglesa. No estic proposant res de nou. QuimX.

text: també proposo no fusionar la pàgina --barcelona (disc.) 18:10, 3 jul 2020 (CEST)
thread_title:  Proposta de fusió
Discussió:Mahoma en l'islam

message: De l'anglès només se n'ha traduït la introducció, que no aporta res significatiu en relació a l'article Mahoma. Jo proposo o bé eliminar-lo (fusionant-lo amb Mahoma) o bé completar l'article, per exemple traduint la resta de l'article anglès. --CarlesVA (parlem-ne) 10:31, 4 abr 2021 (CEST)
replies: text: Efectivament, tinc previst continuar-lo ampliant, el que passa és que divago una mica amb altres articles de context com «Déu en l'islam» o «Mahoma a Medina». Em comprometo a no deixar-lo abandonat. Pregaria que no el fusionéssiu.—Leptictidium (digui) 14:59, 4 abr 2021 (CEST)
replies: text: : Aprofito per preguntar-te, per als dos articles: com escriuríem el nom antic de Medina, Yatrib, Yathrib o Yàthrib? He trobat les tres en fonts catalanes i m'agradaria saber quina és més correcta. Gràcies.—Leptictidium (digui) 17:08, 15 abr 2021 (CEST)
replies: text: :: Aplicant la proposta de transcripció simplificada de l'IEC, Yàthrib. Yathrib en seria la transcripció sense aplicar l'accentuació a la catalana, mentre que Yatrib és una variant de la transliteració Yaṯrib sense el diacrític. --CarlesVA (parlem-ne) 07:16, 16 abr 2021 (CEST)
replies: text: ::: Moltes gràcies!—Leptictidium (digui) 08:29, 16 abr 2021 (CEST)
thread_title:  Cal? Fusió o ampliació
Discussió:Álvaro Pascual-Leone Forner

message: La determinació de les dates de naixement i de defunción d'aquest personatge, a tenor de les fonts disponibles a internet, resulta problemàtica: la majoria afirmen que va nàixer el 1896, i pel que fa a la defunció, n'hi ha que diuen que va ser el 1955, i unes altres que el 1965, però en general es limiten a esmentar aquestes dades sense més precisió i sense aportar-hi prova documental. Finalmente, la font que m'ha semblat més fiable, principalment per la institució de què procedeix (el Consejo General de la Abogacía Española), que discrepa de totes les altres, és la que he tingut en compte per a la rectificació definitiva, mentre no se n'aporte cap altra amb més fonament. --Desesser (disc.) 14:14, 27 juny 2020 (CEST)
thread_title:  Dates de naixement i de defunció
Discussió:Beguines i begards

message: El contingut d'aquest article pràcticament només parla de les beguines, i per tant no veig natural que estigui separat de l'article Beguines. Veig evident que el més natural seria que existissin dos articles, però un per a beguines i un per a begards amb una frase o fins i tot un petit apartat com ara tenim aquí enllaçant-los i comentant que són les comunitats complementàries. Mentre no hi hagi article propi per als begards, igualment, pot estar tot a l'article de les beguines i redirigir-ne els enllaços. --SMP​ ([ +] disc. xat) 15:55, 29 juny 2020 (CEST)
thread_title:  Fusió
Discussió:Raid de Dieppe

message: --Ignasi (disc.) 15:41, 30 juny 2020 (CEST)

message: No hi ha cap paraula catalana que ens permeti expressar «Raid» sense recórrer a un anglicisme?—Leptictidium (digui) 09:32, 20 juny 2021 (CEST)
thread_title:  «Raid»
Discussió:Eleccions municipals de 2020 a la Catalunya del Nord

message: S'han fet reversions a modificacions meves amb explicacions que no les justifiquen. He recuperat la meva versió desfent les eliminacions que s'han fet perquè són qüestions confirmades encara que els batlles no hagin pres possessió de llurs càrrecs.
--Willy31igd (disc.) 17:24, 30 juny 2020 (CEST)@Willy31igd
replies: text: Tant a França com aquí ningú té un càrrec mentre no prengui possessió. No pots esperar? Cal enterrar la persona abans de morir?--Kette~cawiki (disc.) 17:30, 30 juny 2020 (CEST)
 La qüestió és posar QUI HA ESTAT ESCOLLIT, per tant batlle entrant. Una cosa seria posar (per exemple) ja mateix que el batlle de Perpinyà actual és Louis Aliot. És el batlle entrant escollit en les eleccions, però no l'actual. Esper haver resolt aquest malentès :-)

text: No, no l'has resolt, l'esperit de les taules no és aquest. No hi ha cap motiu per no esperar uns dies a que prenguin possessió del càrrec, no entenc el teu interès per canviar el text tan ràpidament. Com a final desfaig la teva edició com a reversor i crido a la discussió als administradors.--Kette~cawiki (disc.) 17:38, 30 juny 2020 (CEST)
thread_title: Reversions fetes
Discussió:Can Pineda (Mataró)

message: A Mataró hi ha dos edificis protegits anomenats Can Pineda. Un el tenim a la llista de monuments del centre i l'altre a la de la perifèria. El text d'aquest article correspon a un d'ells i la foto i la infotaula corresponen a l'altre. A les llistes estan enllaçats (erròniament) al mateix article i al mateix element de Wikidata.
Ho deixo apuntat perquè ara mateix no ho puc arreglar.--Pere prlpz (disc.) 23:56, 30 juny 2020 (CEST)
replies: text: --Pere prlpz (disc.) 11:15, 1 jul 2020 (CEST)
thread_title:  Barreja de dos edificis
Discussió:Torre Toralla (Ivars d'Urgell)

message: Hi ha algunes coses que no entenc mirant el que diu i les fotos de http://invarquit.cultura.gencat.cat/Cerca/Fitxa?index=0&consulta=&codi=17693 (que està copiat a l'article), les fotos que en tenim a Commons, i el mapa.
* Les descripcions i les fotos lliguen força, però n'han canviat alguns detalls i n'ha desaparegut la planta de dalt i les quatre torres (comptant que les fotos de Commons són posteriors a la descripció i les fotos de Patmapa). Dubto si és una rehabilitació radical que ha reduït volum o és que no és la mateixa casa.
* L'article i Patmapa diuen que és al municipi d'Ivars d'Urgell, però mirant el mapa surt a Penelles, tot i que prop de Vilaverd, que això sí que lliga amb l'article. Un altre dubte sobre si realment és la mateixa casa.
--Pere prlpz (disc.) 23:35, 1 jul 2020 (CEST)
thread_title:  Dubtes